Հետքրքիր է բացահայտել, թե ինչպես է նկարիչը տեսնում գույները և ինչպես է նրա աշխարհայացքը ազդում իր արվեստի ըմբռնման և ներկայացման վրա: Ֆրանսիայում աշխատելու ժամանակ Ներսիսյանը յուրահատուկ գունային դետալներ է նկատել: «Հայաստանի երկինքը ուլտրամարին է: Փարիզի երկնքի գույները կապույտին խառված են, իսկ Հայաստանում կա յուրօրինակ ուլտրամարին երկինք: Ինձ համար շատ տպավորիչ է Սևանում երկնքի և լճի միավորումը՝ ուլտրամարինի և զմրուխտի արտացոլումը: Կարծես երկինքը արտացոլվում է ջրի, իսկ ջուրը երկնքի մեջ: Բնությունը հրաշալի է»: Ինչպես նա ավելացրեց,նկարիչը պետք է տեսնի խոտի արտացոլումը քարի վրա և նմանապես քարի արտացոլումը՝ խոտի: Պետք չէ պատկերներին նայել օբյեկտիվի հայացքով, ընդհակառակը, պետք է զգալ և հաղորդել այն, ինչը տեսանելի չէ: